Die Boeing 707 was die eerste kommersiële passasierstraalvliegtuig wat deur Boeing-korporasie vervaardig is. Die vliegtuie is in verskillende konfigurasies gebou wat tussen 150 en 189 passasiers oor 'n afstand van 4 500 tot 9 500 km kon vervoer. Boeing het in 1955 met 707-produksie begin, en die vervaardiging is uiteindelik in 1991 gestaak. in total is daar 1010 vliegtuie van hierdie model vervaardig, insluitend die Boeing 720, wat 'n korter weergawe van die model was. In 2013 het Saha Airlines van Iran die laaste komersiële vlug van 'n Boeing 707 voltooi. Daar is vandag nog Boeing 707s in diens maar hoofsaaklik in militêre gebruik deur lugmagte onder andere; die Verenigde State van Amerika, Israel, Saoedi-Arabië . Die vliegtuig se vier enjins was deur Pratt and Whitney en CFM International verskaf. Die Boeing 707 is in verskeie weergawes deur operateurs in Suid Afrika gebruik, hulle was onder andere: Suid-Afrikaanse Lugdiens (1960-1980) Suid-Afrikaanse Lugmag (1982-2007) Trek Airways Inter Air "Boeing 707 Jet Transport" (in Engels). aviation-history.com. Geargiveer vanaf die oorspronklike op 24 April 2020.